สื่อผู้ดีเปิดชื่อ 5 แข้งหงส์แดงที่อาจย้ายทีมซัมเมอร์นี้
สำนักข่าวต่างประเทศรายงานวันที่ 2 มิ.ย. ว่า เดอะ มิร์เรอร์ สื่อดังของอังกฤษทำสกู๊ป 5 นักเตะ ที่อาจต้องเก็บข้าวของย้ายออกจากทีม หงส์แดง ลิเวอร์พูล สโมสรยักษ์ใหญ่แห่งศึกพรีเมียร์ลีก อังกฤษ ในช่วงซัมเมอร์นี้,1. มามาดู ซาโก, อนาคตของปราการหลังชาวฝรั่งเศสรายนี้ในถิ่นแอนฟิลด์ ดูเหมือนจะถึงจุดจบในช่วงซัมเมอร์นี้ โดยเมื่อช่วงปรีซีซั่นที่แล้วเขาถูกส่งตัวกลับสโมสรก่อนกำหนด เนื่องจากทำตัวไร้ระเบียบวินัย โดยครึ่งแรกของฤดูกาลที่ผ่านมาเขาถูกส่งลงไปอยู่กับทีมชุดยู-23 ก่อนที่จะถูก คริสตัล พาเลซ ยืมตัวไปใช้งานจบฤดูกาล และทำผลงานได้ค่อนข้างประทับใจจนพาเลซคิดจะซื้อมาร่วมทีมถาวร แต่พาเลซกังวลกับอาการบาดเจ็บของเขา และกำลังชั่งใจว่าจะยอมทุ่มเงิน 30 ล้านปอนด์ ตามที่ลิเวอร์พูลเรียกร้องหรือไม่,2. ลาซาร์ มาร์โควิช, ปีกชาวเซอร์เบีย ถูกปล่อยให้หลายทีมยืมตัวไปใช้งานทั้ง เฟเนร์บาห์เช, สปอร์ติง ลิสบอน และ ฮัลล์ แต่ก็ทำผลงานได้ไม่น่าประทับใจ และเขาก็ไม่น่าจะอยู่ในแผนการทำทีมของ คลอปป์ ในฤดูกาลหน้า โดยลิเวอร์พูลหวังปล่อยนักเตะรายนี้แบบไม่ขาดทุนที่ 20 ล้านปอนด์ แต่ยังไม่มีทีมไหนสนใจหรือยื่นข้อเสนอเข้ามา,3. อัลเบร์โต โมเรโน, แบ็กซ้ายชาวสเปน ออกสตาร์ตฤดูกาลนี้ได้อย่างย่ำแย่ ก่อนที่ เยอร์เกน คลอปป์ ดูเหมือนจะหมดความเชื่อมั่นในตัวเขา และเลือกที่จะโยก เจมส์ มิลเนอร์ ซึ่งเป็นนักเตะกองกลาง มารับบทบาทในตำแหน่งแบ็กซ้ายและทำผลงานได้ดี แต่คลอปป์ก็กำลังมองหาแบ็กซ้ายอาชีพมาร่วมทีม และแม้ว่าคลอปป์จะไม่ต้องการปล่อย โมเรโน แต่โมเรโน ก็ไม่ต้องการที่จะนั่งตบยุงในถิ่นแอนฟิลด์ และอาจพิจารณาย้ายทีม,4. ดาเนียล สเตอร์ริดจ์, กองหน้าจอมเซิ้งรายนี้ ใช้เวลาส่วนใหญ่ไปกับการรักษาอาการบาดเจ็บ ที่เกิดขึ้นซ้ำแล้วซ้ำอีก ทำให้แฟนบอล และ คลอปป์ เริ่มจะหมดความอดทนกับเขา เพราะไม่สามารถลงสนามช่วยทีมได้มากเท่าที่ควร โดยตอนนี้เขาได้รับความสนใจจากทีมเวสต์แฮม ยูไนเต็ด และ เซาแธมป์ตัน,5. โลริส คาริอุส, ผู้รักษาประตูชาวเยอรมัน ย้ายมาสู่ถิ่นแอนฟิลด์เมื่อช่วงซัมเมอร์ที่แล้ว ด้วยค่าตัว 4.7 ล้านปอนด์ โดยนายด่านหน้าหล่อรายนี้ ได้ลงเล่นในพรีเมียร์ลีก 10 เกมติดต่อกันตั้งแต่ปลายเดือนกันยายนจนถึงต้นเดือนธันวาคมที่ผ่านมา แต่หลังจากเดือนมกราคม เขาก็นั่งตบยุงอยู่ข้างสนามเสียเป็นส่วนใหญ่ และเสียตำแหน่งมือ 1 ไปให้กับเจ้าเก่าอย่าง ซิมง มินโญเลต์ และแม้ว่า คลอปป์ จะยังพร้อมให้โอกาสกับเขา แต่ดูเหมือนว่าแฟนบอลจะคิดต่างออกไป
สื่อดังของอังกฤษทำสกู๊ป 5 นักเตะ ที่อาจต้องเก็บข้าวของย้ายออกจากทีม หงส์แดง ลิเวอร์พูล ในช่วงซัมเมอร์นี้
ลิเวอร์พูล,มามาดู ซาโก,อัลเบร์โต โมเรโน,ดาเนียล สเตอร์ริดจ์,โลริส คาริอุส